Legal Document

Category: 25

Text:
21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 726 της 19/20 Σεπτ. 1961 (ΦΕΚ Α΄ 185) Περί καθορισμού του τύπου διοικητικών τινων πράξεων αρμοδιότητος Υπουργείου Εθνικής Αμύνης (ΓΕΝ). Έχοντες υπ’ όψει : α)Το άρθρ. 7 (παρ. 2) του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών» (ΦΕΚ 197/Α΄ 1959). β)Το άρθρ. 15 (παρ. 3β) του Ν.Δ. 2387/1953 «περί Υπουργείου Εθνικής Αμύνης κλπ.» (ΦΕΚ 108Α/1953). γ)Γνωμοδότησιν του Ανωτάτου Ναυτικού Συμβουλίου (Πρακτικόν αριθ. 20/18.7.1961). δ)Την υπ’ αριθ. 560/1961 γνωμοδότησιν του Συμβουλίου της Επικρατείας και ε)Την υπ’ αριθ. Ε.Π.5312 από 1.6.1961 απόφασιν του Υπουργού Εθνικής Αμύνης «περί αναθέσεως αρμοδιοτήτων εις τον Υφυπουργόν Εθνικής Αμύνης» (ΦΕΚ 190Β/1961 και διόρθωσιν ημαρτημένων ΦΕΚ 195Β/1961), προτάσει των Ημετέρων Υπουργού Συντονισμού και Υφυπουργού Εθνικής Αμύνης, αποφασίζομεν και διατάσσομεν : Άρθρον μόνον.-1.Δια τα κάτωθι θέματα, δι’ α κείμεναι διατάξεις προβλέπουσι την έκδοσιν Β.Δ/των, μη κανονιστικού περιεχομένου, εκδίδονται εφ’ εξής αντί αυτών αποφάσεις του επί της Εθνικής Αμύνης Υπουργού, δημοσιευόμεναι δια της Εφημερίδος της Κυβερνήσεως : α)Μεταθέσεις Αξιωματικών του Β.Ν. πλην Αντιναυάρχων εις μίαν των καταστάσεων της διαθεσιμότητος, της αργίας δια προσκαίρου παύσεως και της αργίας δι’ απολύσεως περί ων τα άρθρ. 14, 15, 17, 18 και 19 του Κ.Ν.794/1948 «περί καταστάσεως Αξιωματικών Β.Ν.» (ΦΕΚ  357Α/1949). β)Χορήγησις κανονικής ή εκπαιδευτικής ή αναρρωτικής αδείας εις Αξιωματικούς Β.Ν. περί ων τα άρθρ.66, 67 και 68, αντιστοίχως του αυτού ως άνω Νόμου. γ)Διορισμός εν ταις Σχολαίς Β.Ν. Πολιτικών Καθηγητών ή Διδασκάλων ή Αποστράτων Αξιωματικών και Υπαξιωματικών ως Καθηγητών ή Διδασκάλων, περί ων το άρθρ. 6 του Α.Ν. 428/1937 «περί της εν τω Β.Ν. Εκπαιδεύσεως» (ΦΕΚ 15Α/ 1937). 36.Α.α.20-21 Υπουργείο Εθνικής Άμυνας 9 δ)Διορισμός Προέδρου και μελών του Διοικητικού Συμβουλίου του ΜΤΒΝ ή αντικατάστασις ενός των ανωτέρω προ της λήξεως της θητείας του, συνεπεία κωλύματος περί ων το άρθρ. 5 του Δ. της 21.8.1932, ως ετροποποιήθη υπό του άρθρ. 5 του Νόμ. 994/1949 και άρθρ. 2 Νόμ. 3967/1959. ε)Διορισμός Κυβερνητικού Επιτρόπου του ΜΤΒΝ περί ου το άρθρ. 18 του Δ. της 21.8.1932, ως ετροποποιήθη υπό του άρθρ. 2 του Νόμ. 3967/ 1959. 2.Εις τον Ημέτερον επί της Εθνικής Αμύνης Υφυπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.